
Par Latvijas pilsoņu izdošanu uz Lielbritānijas un Ziemeļīrijas Apvienoto Karalisti
1. pants. 
· Ar šo likumu tiek noteikts, ka Latvijas pilsoni var izdot Lielbritānijas un Ziemeļīrijas Apvienotajai Karalistei kriminālvajāšanai, tiesāšanai un soda izpildei saskaņā ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (turpmāk – nolīgums).
2. pants. 
· Latvijas pilsoni, kas uzturas Latvijas Republikā, var izdot ar nosacījumu, ka persona tiks atgriezta Latvijā piespriestā soda izciešanai, ja to pieprasa pati persona.
3. pants. 
· Latvijas pilsoņu izdošanai uz Lielbritānijas un Ziemeļīrijas Apvienoto Karalisti piemēro nolīguma noteikumus un attiecīgi tos Kriminālprocesa likuma noteikumus, kas piemērojami attiecībās ar Eiropas Savienības dalībvalstīm personu izdošanas jomā, – tiktāl, ciktāl tie nav regulēti nolīguma noteikumos.

